b'\n_START_ARTICLE_\nKosmologija\n_START_SECTION_\nDisciplinos\n_START_PARAGRAPH_\n\xc5\xa0iuo metu su kosmologija labiausiai susijusios mokslo \xc5\xa1akos yra fizika ir astrofizika. Populiariausia mokslin\xc4\x97 Visatos kilm\xc4\x99 ai\xc5\xa1kinanti teorija yra Did\xc5\xbeiojo sprogimo. Manoma, kad Visatai yra ma\xc5\xbedaug 13,7 milijardo met\xc5\xb3. _NEWLINE_Populiar\xc5\xabs alternatyv\xc5\xabs nemoksliniai ai\xc5\xa1kinimai teigia, kad Visat\xc4\x85 suk\xc5\xabr\xc4\x97 Dievas (ar keli dievai kartu) arba kad Visata tiesiog egzistavo visada. Kai kurie mitai teigia, kad Visata egzistuoja cikli\xc5\xa1kai: gimsta, gyvena, mir\xc5\xa1ta ir v\xc4\x97l atgimsta. Tarp toki\xc5\xb3 yra maj\xc5\xb3 ir kit\xc5\xb3 Centrin\xc4\x97s Amerikos ind\xc4\x97n\xc5\xb3 gen\xc4\x8di\xc5\xb3 mitai, taip pat ir Brahmanda Purana, senov\xc4\x97s ind\xc5\xb3 religinis tekstas (XVI a. pr. m. e.). Pana\xc5\xa1i koncepcija vienu metu buvo tiriama ir mokslo (pulsuojan\xc4\x8dios visatos modelis), ta\xc4\x8diau v\xc4\x97liau atmesta kaip klaidinga.'